לאה ג'יימיסון

ליאה ה. ג'יימיסון (באנגלית: Leah H. Jamieson; נולדה ב־27 באוגוסט 1949) היא מהנדסת, ומכהנת כפרופסור להנדסת מחשבים וחשמל באוניברסיטת פרדו, שבמדינת אינדיאנה בארצות הברית. בשנים 2006–2017, שימשה כדיקן הפקולטה להנדסה באוניברסיטת פרדו. ג'יימיסון חברה באקדמיה הלאומית להנדסה בארצות הברית. בשנת 2007, כיהנה כמנהלת המכון למהנדסי חשמל ואלקטרוניקה (IEEE), ונשיאת קרן IEEE בין השנים 2016-2012.<ref name=":2" /> ייסדה את תוכנית "פרויקטים בהנדסה בשירות הציבור" - תוכנית לעיצוב הנדסי, הפועלת ב־17 אוניברסיטאות (פרינסטון, נוטרדם, ויסקונסין-מדיסון, אוהיו, אריזונה, אוקלנד, קליפורניה ועוד), ומשתמשת בשירות ציבורי, כדי ללמד. בנוסף, זכתה בפרס גורדון להנדסה.<ref name=":2"></ref>

== קורות חיים ==
ג'יימיסון נולדה בעיר טרנטון, אשר במדינת ניו-ג׳רזי ארצות הברית. היא נשואה, ויש לה בת אחת. נכון לשנת 2010, בעלה משמש כסגן מנהל מרכז באוניברסיטת פרדו ובתה לומדת כימיה במכללת סמית' .<ref name=":0"></ref>

ליאה ג׳יימיסון סיימה את לימודי התואר הראשון במתמטיקה בשנת 1972 במוסד הטכנולוגיה של מסצ'וטסט (MIT), סיימה באוניברסיטת פרינסטון תואר שני (M.A.) ותואר M.S.E ב-1974, וקיבלה דוקטורט (Ph.D) בהנדסת חשמל ומדעי המחשב.<ref name=":0" />

היא הצטרפה לפקולטה להנדסה באוניברסיטת פרדו בשנת 1976. תחומי מחקריה כוללים ניתוח וזיהוי דיבור; תכנון וניתוח אלגוריתמים לעיבוד מקבילי; יישום עיבוד מקבילי לתחומי עיבוד של דיבור דיגיטלי, תמונות ואותות. היא כתבה יותר מ-200 מסמכי ועידות בכתבי עת וכנסים, והייתה שותפה בכתיבת ספרים על מחשבים מקבילים, המתמחים באלגוריתמים, ועל התכונות של אלגוריתמים מקבילים. חשיבות האלגוריתמים המקבילים היא, שבעזרתם, מספר מחשבים יכולים לעבוד בו זמנית על בעיה, ובכך לצמצם את הזמן הדרוש לפתרון.

ג'יימיסון כיהנה באוניברסיטת פרדו, כמנהלת התוכנית לתארים מתקדמים בהנדסת חשמל (1990 - 1994), מנהלת קבלות בוגרים (1994 - 1996), המנהלת הזמנית של בית הספר להנדסת מחשבים וחשמל (2002) וכדיקנית שותפה של הנדסה לחינוך לפני סיום הלימודים. היא נחשבת פרופסור מכובדת להנדסת מחשבים וחשמל באוניברסיטת פרדו. בשנים 2006–2017 כיהנה כדיקנית הפקולטה להנדסה בפרדו. <ref></ref>

בשנת 2007 היא כהנה כנשיאה של ארגון IEEE.

== פרויקטים בהנדסה בשירות הציבור ==
בסתיו 1995, ייסדו ליאה ג'יימיסון ועמיתה אדוארד ג'יי קויל, מאוניברסיטת פרדו, את תוכנית ה"פרויקטים בהנדסה בשירות הציבור" - תוכנית אקדמית לעיצוב הנדסי, המשתמשת בשירות הציבורי כדי ללמד. התוכנית, שהוצעה בתחילה רק בפרדו, זמינה כיום ב-18 אוניברסיטאות, ומעניקה לסטודנטים ממספר תחומים, הזדמנות להיות חלק מצוותי תכנון פרויקטים הנדסיים, העובדים עם ארגונים קהילתיים ללא מטרות רווח. הצוותים מספקים פתרונות טכנולוגיים לאתגרים העומדים בפני ארגוני הקהילה וקהלי היעד שלהם.<ref name=":1"></ref>

״תוכנית 'EPICS' השפיעה על הקהילה המקומית שלנו, וסיפקה גישה למומחיות טכנולוגית, שאחרת הייתה מחוץ להישג יד. התוכנית השפיעה גם על אלפי התלמידים, שדיווחו כי התוכנית פיתחה את כישוריהם, וגם השפיעה על איך שהם חושבים על הנדסה. אני מאמינה, שיש לתוכנית השפעה על האופן בו אנו, כקהילת חינוך, חושבים ומדברים על הנדסה: זה הפך לחלק מהלקסיקון של חינוך חוויתי. ואני יודעת, שהייתה לזה השפעה מתמשכת על הקריירה שלי - גם כדוגמה על כיצד ניתן לצאת להרפתקה מפוארת וגם כמרכיב קריטי בעיצוב פילוסופיית החינוך שלי״. אמרה ג'יימיסון בראיון לארגון הנשים בחקר המחשוב (CRA-W).<ref name=":0" />

דוגמאות לפרויקטים של EPICS כוללים את הפרויקט "ספרדית בפעולה" באוניברסיטת באטלר , המספק לסטודנטים משחק מחשב מבוסס אינטרנט ומסייע להם ללמוד אוצר מילים בספרדית;<ref></ref> פרויקט פיקוח זיהום האוויר בעזרת רשת חיישנים באוניברסיטת דרקסל המאפשר מדידה של ריכוז חלקיקי דיזל בשכונות פילדלפיה.

== פרסים והוקרה ==
* בשנת 2001 קיבלה ג'יימיסון את "פרס העמית" מ- "IEEE נשים בהנדסה", "עבור תרומות לעיצוב ואפיון של אלגוריתמים מקבילים ליישומי דיבור, תמונה ועיבוד אותות״.<ref name=":1" />
* בשנת 2005, קיבלה את פרס ברנרד מ. גורדון לחדשנות בהנדסה וטכנולוגיה (עם עמיתיה אדוארד ג'יי קויל וויליאם סי אוקס), על ההקמה והניהול של EPICS.
* פרס מכובד ממנהלת הקרן הלאומית למדעים על הוראה.
* The National Science Foundation Director’s "Award for Distinguished Teaching Scholars
* פרס הרייט ב. ריגאס מטעם IEEE כמהנדסת ומחנכת מצטיינת.
* IEEE Education Society’s Harriet B. Rigas “Outstanding Woman Engineering Educator” Award
* בשנת 2007 זכתה ג'יימיסון בפרס מכון אניטה בורג (Anita Borg Institute) "נשים של חזון" להשפעה חברתית על פועלה בתוכנית EPICS.<ref name=":3"></ref>
* בשנת 2008 תוכנית EPICS הודיעה על EPICS High, הרחבת היקף התוכנית לשילוב תלמידי תיכון בצוותי העיצוב.<ref></ref>
* ניהול IEEE.

בנובמבר 2005, נבחרה ג'יימיסון לנשיאה הנבחרת לשנת 2006 על ידי חברי המכון למהנדסי חשמל ואלקטרוניקה (IEEE .(IEEE היא החברה המקצועית הטכנית הגדולה בעולם, המתמקדת בהנדסת חשמל, הנדסת מחשבים, מדעי המחשב והאומנויות והמדעים הנלווים. המועמדים האחרים בבחירות 2005 היו ג'רלד פיטרסון וג'יימס מ. טיין.

ג'יימיסון כיהנה כנשיאת ומנכ"לית IEEE בשנת 2007.<ref></ref>

נשיאותה התאפיינה במאמץ גדול להגדיר מחדש ולהרחיב את תהליך התכנון האסטרטגי בתוך IEEE, וכן להתחיל תוכנית נראות ציבורית עבור IEEE. בנוסף, חלו התפתחויות בולטות נוספות בתקופת כהונתה כנשיאת החברה, אשר כללו הרחבת תוכניות ההשכלה ההנדסית הקדם-אוניברסיטאית של IEEE, וארגון מחדש של מועצת הפעילויות האזוריות של IEEE (ששמה שונה לחבר ומועצת הפעילויות הגאוגרפיות).

== פרסומים ==
* 1985, "מחשבים מקבילים המתמחים באלגוריתמים (1985, העיתונות האקדמית, ), עורכת, עם לורנס סניידר, דניס ב. גנון והווארד ג'יי סיגל.
* 1987, "מאפייני האלגוריתמים המקבילים (1987, עיתונות ISBN ,MIT 978-0-262-10036-6) עורכת, עם דניס ב. גנון ורוברט ג'יי דוגלס.

== קישורים חיצוניים ==

* [https://cra.org/cra-w/interview-with-leah-jamieson/ ריאיון עם ג’יימיסון]
* [https://ethw.org/Leah_Jamieson על הביוגרפיה והפעילות של ג'יימיסון]
* [https://anitab.org/profiles/abie-award-winners/social-impact/leah-h-jamieson/, על עבודתה של ג’יימיסון בתוכנית EPICS.]

== הערות שוליים ==

קטגוריה:מהנדסות אמריקאיות
קטגוריה:מהנדסי חשמל אמריקאים
קטגוריה:מדעניות מחשב אמריקאיות
קטגוריה:בוגרות המכון הטכנולוגי של מסצ'וסטס
קטגוריה:בוגרי המכון הטכנולוגי של מסצ'וסטס
קטגוריה:בעלות תואר דוקטור מאוניברסיטת פרינסטון
קטגוריה:בעלי תואר דוקטור מאוניברסיטת פרינסטון
קטגוריה:נשים זוכות פרסים: מדע וטכנולוגיה
קטגוריה:אמריקאיות שנולדו ב-1949
קטגוריה:אמריקאים שנולדו ב-1949